

**HRVATSKI ZAVOD ZA ZAPOŠLJAVANJE**

**PODRUČNI URED KRAPINA**

**INFORMIRANI PRISTANAK RODITELJA/SKRBNIKA**

za prikupljanje podataka u postupku profesionalnog usmjeravanja pri Hrvatskom zavodu za zapošljavanje

Pristupanje postupku profesionalnog usmjeravanja je isključivo dobrovoljno, a svrha prikupljanja osobnih podataka je profesionalno usmjeravanje učenika donošenjem stručnog mišljenja o primjerenim obrazovnim programima.

Osobni podaci i dokumentacija učenika koji su potrebni Hrvatskom zavodu za zapošljavanje za postupak profesionalnog usmjeravanja su: ime, prezime i OIB učenika, adresa stanovanja i kontakt podaci roditelja/skrbnika, preslike svjedodžbi, rješenje županijskog upravnog odjela odnosno Gradskog ureda za obrazovanje Grada Zagreba o primjerenom programu obrazovanja (ukoliko isto posjeduje), eventualna dodatna mišljenja stručnjaka specijalista, nalazi vještačenja i sl.

Trajanje obrade podataka prikupljenih ovim postupkom je godinu dana od datuma početka provođenja postupka.

Podatke o Voditelju obrade i kontakt službenika za zaštitu osobnih podataka možete vidjeti na web stranici [www.hzz.hr](http://www.hzz.hr).

*Izjavljujem da sam ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime učenika) upoznat/a sa svrhom, ciljevima i postupcima profesionalnog usmjeravanja u Hrvatskome zavodu za zapošljavanje i da sam suglasan/na sudjelovati u postupku profesionalnog usmjeravanja te po potrebi psihologijskoj i/ili medicinskoj obradi te da Voditelj obrade prikupljene podatke obrađuje isključivo sukladno svrsi i ciljevima navedenim u ovom informiranom pristanku.*

*Također, suglasan/na sam da škola \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv škole) koju pohađam dostavi Hrvatskom zavodu za zapošljavanje ranije navedenu dokumentaciju potrebnu za postupak profesionalnog usmjeravanja.*

*Isto tako, suglasan/na sam da se podaci prikupljeni psihologijskom i/ili medicinskom obradom rasprave na sastanku interdisciplinarnog stručnog tima/kazuističkoj sjednici s ciljem donošenja mišljenja stručnog tima za profesionalno usmjeravanje koje sadrži preporuke najprimjerenijih obrazovnih programa.*

Voditelj obrade, Hrvatski Zavod za zapošljavanje, obvezuje da će dobivene podatke čuvati, pohraniti te po isteku roka za čuvanje osobnih podataka dobivenih u svrhu postupka profesionalnog usmjeravanja zbrinuti sukladno *Općoj uredbi o zaštiti podataka (GDPR)* i *Zakonu o provedbi Opće uredbe o zaštiti podataka* (NN 42/18)

U \_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_\_.

 Potpis: \_\_\_\_\_\_\_\_\_\_\_\_\_\_\_\_\_\_\_\_\_\_

**Profesionalno usmjeravanje učenika srednje škole u Hrvatskom zavodu za zapošljavanje**

Postupak profesionalnog usmjeravanja u pravilu se sastoji od savjetovanja, razgovora učenika sa savjetnikom za profesionalno usmjeravanje, po potrebi psihologijskog testiranja, te pregleda specijalista medicine rada.

Razmjena osobnih podataka učenika i relevantne dokumentacije učenika nužna je prije termina psihologijskog testiranja kako bi se poduzele predradnje regulirane internim uputama HZZ-a, Zakonom o psihološkoj djelatnosti (NN 98/19) i drugim propisima psihološke struke te definirale aktivnosti unutar samog postupka profesionalnog usmjeravanja.

Svi ranije navedeni osobni podaci učenika smatraju se posebnom kategorijom osobnih podataka, tzv. „osjetljivim osobnim podacima“ te se isti obrađuju i čuvaju sukladno odredbama UREDBE (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) o takvim podacima.

Medicinska dokumentacija učenika nije uključena u razmjenu podataka između škole učenika i HZZ-a, već istu učenik sa sobom donosi na dogovoreni termin pregleda kod specijalista medicine rada.

Rezultat postupka je usmeno savjetovanje. Postupak profesionalnog usmjeravanja nije obavezan te u svakom trenutku postoji mogućnost odustajanja učenika. Također, učenik i njegovi roditelji/skrbnici imaju pravo ne uvažiti dane preporuke te upisati studij ili drugo obrazovanje prema vlastitom izboru, uvažavajući definirane kriterije upisa.

Profesionalno usmjeravanje učenika kojima je potrebna stručna podrška prilikom odabira odgovarajućeg programa srednjoškolskog obrazovanja, a koji ne posjeduje rješenje o primjerenom programu obrazovanja ili mišljenje školskog liječnika o postojanju težih zdravstvenih teškoća i/ili dugotrajnom liječenju, provodi se u Centrima za informiranje i savjetovanje o karijeri (CISOK) koji djeluju u okviru HZZ-a te rezultira usmenim savjetom o najprimjerenijem odabiru.